Subject: RE: Vastus päringule
From: "Alle-Riin Siimo" <[email-masked]>
To: <[email-masked]>
Date: Mon, 22 Sep 2025 11:43:56 +0300

Tere

Sooviks siiski saada sisulist vastust ja näha, et ülekäigu lahenduse 
muutmist ka päriselt analüüsitaks ja kaalutaks lähtuvalt elulisest 
olukorrast asukohas. Küsimus ei ole autojuhi kiiruses. Teeületuskoht sobitub 
keskkonda, kus liigub palju autosid ja vähe jalakäijaid. Antud asukoht on 
tiheasustusalas, kus liigub PALJU jalakäijaid, kellel eriti suure liiklusega 
tipptundidel reaalselt ei olegi võimalik normaalselt ja ohutult teed 
ületada, kuna autosid on lihtsalt katkematu rivi. Lõpuks saab teed ületada 
siis, kui mõni autojuht siis loobub oma eesõigusest ja laseb inimese siiski 
üle tee. See omakorda tekitab autojuhtide seas suurt pahameelt ja ka 
liiklusohtlikke olukordi.

Tuleb arvestada ka seda, et tegemist ei ole lihtsalt kuskil metsade vahel 
kulgeva maanteega vaid pealinna suunduva suure ühendusteega, mis läbib 
erinevaid tiheasustuspiirkondi, kus liigub palju jalakäijaid, seal hulgas 
lapsi, kuna vahetus läheduses asub Harku valla suurim kool ja lisaks ka 
riigigümnaasium. Sama probleem on ka Rannamõisa teel Tallinna pool asuvatel 
ringteedel, kus tekib katkematu liiklusvoog ja jalakäia tee ületamise 
võimalust füüsiliselt ei tekigi. Teeületuskoht sobitub piirkonda, kus on 
läheduses väike grupp majapidamisi, mille elanikud aeg ajalt teed ületavad 
ja on täiesti loogiline, et kui jalakäia on nii suures vähemuses, siis on 
autol liikumiseks eesõigus. Minu poolt välja toodud kohad ei ole 
teeületuskohtadeks enam sobilikud, kuna piirkonnas on tihe asustus, mis 
pidevalt laieneb ja tänaseks on seal välja kujunenud olukord, kus enam ei 
ole loogiline anda sõiduõigust autole vaid see õigus peaks nüüd ülekäigu 
raja näol liikuma jalakäijale, et tekitada füüsilised võimalused tee 
ületamiseks katkematu liiklusvoo tingimustes. Palun täiendavalt põhjalikult 
läbi kaaluda nii Punga tee otsas asub teeületuskoht kui ka Rannamõisa tee 
ringide liikluskorraldus. Sooviks saada nende kohtade osas sisulist ja 
põhjendatud arvamust.

Lugupidamisega

Alle-Riin Siimo

jurist
Harku Vallavalitsus

Meie jaoks on väga oluline kuulda Teie arvamust, et saaksime pidevalt 
parendada oma teenuseid. Ette tänades.

Tagasiside vorm on leitav 
<https://forms.office.com/Pages/ResponsePage.aspx?id=cQsRoHbUwUOSG8CCbivBQ-EoRHuAwAROjNrJsDpOZ0JUQ0dYWDI2UkQ0QjAyTjk5RVg4SE9ROFZONS4u> 
SIIT.

From: [email-masked] <[email-masked]>
Sent: Monday, September 22, 2025 10:35 AM
To: Alle-Riin Siimo <[email-masked]>
Subject: Vastus päringule

Tere

Täname pöördumast. Antud teeületuskoht asub vahetult asula keskkonna piiril, 
kus autojuhi kiirus ei pruugi veel olla piisavalt madal.  Sealsesse 
liikluskeskkonda sobitub paremini just teeületuskoht. Sellisel teeületusel 
ei ole jalakäijal küll autojuhi suhtes eesõigust, kuid on võimalik teed 
ületada turvaliselt üks sõidusuund korraga. Teeületuskohtades teed ületades 
jälgivad jalakäijad rohkem liiklust ning veenduvad paremini teeületuse 
ohutuses. Seetõttu leiame, et antud asukohas on teeületuskoht just ohutum 
lahendus, kui ülekäigurada.

Lugupidamisega

Rauno Rämman
Liikluskorraldaja
Korrashoiu ja liikluskorralduse üksus, põhja osakond

Teelise 4, 10916 Tallinn
 <http://www.transpordiamet.ee/> www.transpordiamet.ee